CELEX: 32007R1417
Language: fi
Date: 2007-11-28 00:00:00
Title: Komission asetus (EY) N:o 1417/2007, annettu 28 päivänä marraskuuta 2007 , tiettyjen tavaroiden luokittelusta yhdistettyyn nimikkeistöön

4.12.2007   
            
            
               FI
            
            
               Euroopan unionin virallinen lehti
            
            
               L 316/4
            
         
      KOMISSION ASETUS (EY) N:o 1417/2007,
   annettu 28 päivänä marraskuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 1352/2007 (EUVL L 303, 21.11.2007, s. 3).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokitus
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kynnenkoristelusarja, johon kuuluu
                              
                                           
                                       
                                       
                                          48 tekokynttä
                                       
                                    
                                           
                                       
                                       
                                          pieni liimaputkilo
                                       
                                    
                                           
                                       
                                       
                                          kynsiviila
                                       
                                    
                                           
                                       
                                       
                                          manikyyritikku
                                       
                                    
                                           
                                       
                                       
                                          koristetarroja kynsiin.
                                       
                                    Tekokynnet ovat muottiin puristettua muovia ja eri kokoisia.
                              Tuote on pakattu vähittäismyyntiä varten.
                           
                        
               
                  3926 90 97
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 3926, 3926 90 ja 3926 90 97 nimiketekstien mukaisesti.
                  Esittämismuodossaan esineet muodostavat 3 yleisen tulkintasäännön b alakohdassa tarkoitetun sarjan.
                  Sarja ei koostu alanimikkeeseen 3304 30 00 kuuluvista manikyyrivalmisteista, sillä siihen sisältyy sormenkynsien päälle kiinnitettäviä tekokynsiä, eikä se sisällä manikyyrivalmisteita, joilla yksinomaan hoidetaan ja kaunistetaan kättä ja luonnollisia kynsiä (harmonoidun järjestelmän selitykset, nimike 3304, B kohta).
                  Sarja koostuu eri esineistä, ja se on luokiteltava alanimikkeeseen 3926 90 97 sarjalle olennaisen luonteen antavien muovisten tekokynsien mukaan.
               
            
                  
                              2.
                           
                           
                              Muottiin puristetut muoviset tekokynnet.
                              Tekokynnet on tarkoitettu liitettäväksi luonnolliseen kynteen akryylisellä kiinnitysliuoksella.
                              Tekokynnet on pakattu 50 samankokoisen kappaleen pakkauksiin.
                           
                        
               
                  3926 90 97
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 3926, 3926 90 ja 3926 90 97 nimiketekstien mukaisesti.
                  Tuotteita ei pidetä alanimikkeeseen 3304 30 00 kuuluvina manikyyrivalmisteina, koska niihin sisältyy sormenkynsien päälle kiinnitettäviä tekokynsiä, eivätkä ne koostu manikyyrivalmisteista, joilla yksinomaan hoidetaan ja kaunistetaan kättä ja luonnollisia kynsiä (harmonoidun järjestelmän selitykset, nimike 3304, B kohta)
                  Tästä syystä ne olisi luokiteltava alanimikkeeseen 3926 90 97 kuuluviksi muiksi muovitavaroiksi valmistusaineensa perusteella.
               
            
                  
                              3.
                           
                           
                              Kiinnitysliuos, jossa koostuu seuraavista:
                              
                                           
                                       
                                       
                                          etyylisyanoakrylaatti
                                       
                                    
                                           
                                       
                                       
                                          piidioksidi
                                       
                                    
                                           
                                       
                                       
                                          poly(metyylimetakrylaatti)
                                       
                                    
                                           
                                       
                                       
                                          kaliksareenit
                                       
                                    
                                           
                                       
                                       
                                          hydrokinoni
                                       
                                    
                                           
                                       
                                       
                                          triglyseridit.
                                       
                                    Liuos on tarkoitettu kiinnittämään muottiin puristettuja muovisia tekokynsiä luonnollisiin kynsiin. Se kovettuu hitaasti, jotta tekokynsiä voidaan muotoilla.
                              Neste on pakattu putkiloihin, joissa on pieni suutin, jotta sitä voidaan laittaa helposti ja tarkasti. Nettopaino enintään 1 kg.
                           
                        
               
                  3506 10 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3506 ja 3506 10 00 nimiketekstien mukaan.
                  Tuotetta ei pidetä nimikkeeseen 3304 kuuluvana manikyyri- tai pedikyyrivalmisteena.
                  Tuote on nimikkeen 3506 mukainen liima tai liisteri.